孫光輝

孫光輝（），字華國，號夾谷，山東淄川縣（今淄博市淄川區）大庄人，明朝官員。仕至南京戶部主事。

生平
二十五歲中式嘉靖七年（1528年）戊子科山東鄉試第六名舉人《淄川縣誌·卷五·舉人》頁十二：孫光輝，字華國，嘉靖戊子科。見進士。，嘉靖八年（1529年），聯捷己丑科三甲進士《淄川縣誌·卷五·進士》頁四：孫光輝，嘉靖己丑羅洪先榜。翰林庶吉士，南京戶部主事。有傳。。選翰林院庶吉士。大禮議後，翰林皆外放，官真定府推官。復以亢直忤御史傅漢臣，劾調南陽府，同考河南鄉試。官至南京戶部主事。民國《淄川縣誌》有傳。《淄川縣誌·卷六·人物志·文學》頁八十四～八十五：孫光輝，字華國，號夾谷，生有奇姿。為諸生，英英有聲，嘉靖戊子舉于鄉，業褏然。舉首移居第六。己丑成進士，館試宸聰，特簡擢為翰林第一。值獻廟議禮，為人後者，不得復顧私親。公抗疏忤旨，左遷真定節推。燕趙之風，雄于河朔。公性嚴，即以嚴治之。初若稍稍不堪，久而稔其無私，服其能斷，闔郡咸稟仰公，不知有他吏也。會述會臺，巨寇哨聚為梗。當事者私相計，非孫君誰可使者？勵以甘言。公毅然以三百騎往覆其巢穴，執渠魁以歸，復以亢直忤直指傅現川，劾調南陽，與河南鄉試。尋陞留都計部郎。無何致政。家居無慍色，因買山鑿石為洞，祀先師孔子及古佐命之臣以寓己志。後以野服遊京師，上邊事疏，著青詞數十卷。其言本於道德，將用之矣，為執政所阻。性孝，釋褐三日即購花襥，為父裸衣，父惡其華也，怒撻二百，無怨言。母疾，步禱顏文姜祠，一步一拜，匍匐二十里，不為勞。以跅弛之才，而多偉行，殆稱畸人云。高譽撰。

家族
曾祖孫海。祖父孫山。父孫鑑。嫡母周氏，生母张氏。重庆下。弟光耀、光燦、光炳、光燁、光焞、光煒、光熺。

有孫之獬，天啟二年（1622年）中進士，附魏忠賢黨，官至翰林院侍講。崇禎時因哭保《三朝要典》被削籍。後剃髮降清，官至禮部左侍郎。曾孫珀齡，順治三年（1646年）進士，官至禮科都給事中。

注釋

參考書目
 （清）張鳴鐸、張廷寀、王佳賓，《淄川縣誌》，藝林石印局 石印本，民國九年（1920年）。

外部連結
孫光輝 博山區情網

Category:明朝南阳府推官
Category:明朝庶吉士
Category:明朝真定府推官
Category:南京戶部主事
Category:淄川人
Guang